Λέων Φωκάς ο νεότερος

Προέλευση

Ο Λέων Φωκάς καταγόταν από τη βυζαντινή καππαδοκική οικογένεια των Φωκάδων, που υπολογίζεται ως μία από τις πιο ισχυρές οικογένειες του 10ου αιώνα. Ο πατέρας του, Βάρδας Φωκάς ο πρεσβύτερος (περίπου 878 - περίπου 969), ήταν στρατηγός και δομέστικος. Στην κορυφή της στρατιωτικής ιεραρχίας ήταν και ο αδελφός του Λέοντος, αυτοκράτορας Νικηφόρος Φωκάς, έχοντας τότε τον τίτλο του καίσαρα.
Η μητέρα του, της οποίας το όνομα δεν είναι γνωστό, προερχόταν από την πλούσια καππαδοκική οικογένεια των Μαλεΐνων και ήταν αδελφή του Μιχαήλ ενώ οι γονείς της ήταν ο στρατηγός (στρατιωτικός διοικητής) Αναστάσιος Ειδόκιμος Μελεΐνος..

Διοικητής του αυτοκράτορα Κωνσταντίνου Ζ και Ρωμανού Β

Ο Λέων Φωκάς ακολούθησε την οικογενειακή παράδοσητης στρατιωτικής σταδιοδρομίας. Πήρε μέρος, μαζί με τον αδελφό του Νικηφόρο, στην οκτάμηνη πολιορκία του Χάνδακα και κατάληψη της πόλης στις 7 Μαρτίου 961, επαναφέροντας το νησί της Κρήτης στη Βυζαντινή αυτοκρατορία, μετά από 136 χρόνια.
Ο Λέων Φωκάς έπειτα ανέλαβε τη νέα του θέση ως αρχηγός των αυτοκρατορικών δυνάμεων στα ανατολικά, όπου δημιουργούσε προβλήματα στην αυτοκρατορία ο εμίρης του Χαλεπίου, Αλί Σαΐφ αλ-Ντάουλα. Ο Λέων ξεκίνησε εκστρατεία κατά του εμίρη μετά τις λεηλασίες του τελευταίου στα βυζαντινά εδάφη όπου αποκόμισε μεγάλα πλούτη και αιχμαλώτους. Ο Λέων ακολούθησε την πορεία του και τον αντιμετώπισε νικηφόρα σε μάχη σε ένα στενό πέρασμα. Ο ίδιος ο Σαΐφ αλ-Ντάουλα κατάφερε να ξεφύγει. Έπειτα μαζί με τον αδελφό του Νικηφόρο, που μόλις είχε φτάσει από την Κρήτη, πολιόρκησαν το Χαλέπι. Η φρουρά του παραδόθηκε μετά από μακρά πολιορκία δύο ημέρες πριν από τα Χριστούγεννα. Ωστόσο, όπως γράφει ένας Άραβας ιστορικός, οι κατακτητές έδειξαν την χειρότερη πλευρά τους, σφάζοντας όλους τους αμάχους.

Αδελφός του αυτοκράτορα

Αποφασιστική καμπή για τον Λέοντα και την οικογένειά του ήταν η άνοδος στον θρόνο του αδελφού του, Νικηφόρου ο οποίος, για να νομιμοποιήσει την κατάληψη της εξουσίας, παντρεύτηκε την 50χρονη αυτοκράτειρα Θεοφανώ στις 20 Σεπτεμβρίου.
Ο Λέων διορίσθηκε κουροπαλάτης και λογοθέτης του δρόμου, παίρνοντας τον ρόλο του αυτοκρατορικού συμβούλου.

Ανατροπή και την εξορία

Ο Νικηφόρος Β΄ δολοφονήθηκε το βράδυ της 11ης Δεκεμβρίου 969, από τον Ιωάννη Τσιμισκή και άλλους συνωμότες. Ενώ το σώμα του αυτοκράτορα κειτόταν ακόμη αιματοβαμμένο ο Τσιμισκής ανακηρύχθηκε αυτοκράτορας στους δρόμους της Κωνσταντινούπολης.
Η δολοφονία του αυτοκράτορα ήταν φυσικό να οδηγήσει σε δυσμένεια τον Λέοντα, ο οποίος μαζί με την οικογένειά του εξορίστηκε στη Λέσβο. Ωστόσο, δεν ήταν έτοιμος να αποδεχθεί τη δολοφονία του αδελφού του και την αποδυνάμωση της οικογένειάς του. Το επόμενο έτος, ο γιος του Βάρδας Φωκάς ο νεότερος κατέφυγε στην Καππαδοκία, όπου βρισκόταν η έγγεια η περιουσία της οικογένειας. Εκεί σε μια συνάντηση ευγενών και πολιτών, ανακηρύχθηκε αυτοκράτορας του Βυζαντίου . Ο νέος αυτοκράτορας απάντησε αμέσως με καταδίκη του Λέοντα και του Βάρδα σε θάνατο. Στη συνέχεια, μετρίασε την τιμωρία σε μόνιμη εξορία κι απέσυρε την εντολή να τους τυφλώσουν. Επίσης για τη διατήρηση της ζωής και της περιουσίας τους έπρεπε να δηλώσουν υποταγή στον αυτοκράτορα. Αυτή η προσφορά ήρθε πολύ αργά: ο Βάρδας με τον στρατό του ήταν ήδη σε πορεία προς την Κωνσταντινούπολη. Ο αυτοκράτορας, ο οποίος δεν διέθετε  στρατεύματα κοντά στην πρωτεύουσα, διέταξε τον Βάρδα Σκληρό να αποκρούσει την προέλαση του Βάρδα Φωκά. Ο Σκληρός έστειλε πράκτορές του ντυμένους ζητιάνους στον στρατό του Φωκά πείθοντας πολλούς στρατιώτες του τελευταίου να αυτομολήσουν. Έτσι ο Βάρδας Φωκάς αναγκάστηκε να ματαιώσει την εκστρατεία του. Κατέφυγε σε ένα προπύργιο της οικογένειάς του στην Καππαδοκία, κι έπειτα σε εξορία στην Χίο. Το 971 ο Λέων συγκέντρωσε ξανά τις δυνάμεις του και εξεγέρθηκε εναντίον του σφετεριστή Τσιμισκή. Αυτή τη φορά, όμως, η εξέγερση έληξε με ήττα, μετά την οποία εξορίστηκε αφού πρώτα τυφλώθηκε για να μη ξανασχεδιάσει ανατροπή του αυτοκράτορα. Πέθανε στην εξορία, σε άγνωστη ημερομηνία.